Projekts

LATVIJAS REPUBLIKAS MINISTRU KABINETS

2021. gada \_\_\_. \_\_\_\_\_\_\_\_ Noteikumi Nr.\_\_\_\_

Rīgā (prot. Nr. \_\_\_ \_\_.§)

**Nacionālie antidopinga noteikumi**

Izdoti saskaņā ar Sporta likuma

11.1 panta pirmo daļu,

11.3 panta 2. 3 un sesto daļu,

11.4 panta sesto daļu

**I. Vispārīgie jautājumi**

1. Noteikumi nosaka:
   1. dopinga definīciju, antidopinga noteikumu pārkāpumus, reglamentē to pierādīšanas kārtību un termiņus, rezultātu anulēšanu un sankcijas, kārtību un termiņus, kādos iesniedz un izskata pārsūdzības par antidopinga jomā iesaistīto institūciju pieņemtajiem lēmumiem, antidopinga jomā iesaistīto institūciju lēmumu atzīšanas kārtību un termiņus, ierobežojošos noteikumus sankciju piemērošanai, kā arī citus noteikumus atbilstoši antidopinga 2005. gada 19. oktobra Starptautiskajai konvencijai pret dopingu sportā un 1989. gada 16.  novembra Eiropas Padomes Antidopinga konvencijai Nr. 135;
   2. kārtību un termiņus, kādos Latvijas Antidopinga birojs (turpmāk – birojs) vēršas Disciplinārajā antidopinga komisijā, un kārtību un termiņus, kādos Disciplinārā antidopinga komisija izskata iespējamos antidopinga noteikumu pārkāpumus un pieņem par tiem lēmumus;
   3. kārtību un termiņus, kādos sportists iesniedz terapeitiskās lietošanas izņēmumu pieteikuma anketu, kā arī kārtību un termiņus, kādos Terapeitiskās lietošanas izņēmumu komisija pieņem lēmumu par terapeitiskās lietošanas izņēmumiem.
2. Nacionālos antidopinga noteikumus veido šie noteikumi un Pasaules Antidopinga aģentūras pieņemtais Pasaules Antidopinga kodekss (turpmāk – kodekss). Definīcijas, kuras nav ietvertas Sporta likumā un šajos noteikumos, tiek lietotas atbilstoši kodeksa 1.papildinājumam.
3. Dopinga definīcija ir noteikta kodeksa 1.pantā un antidopinga noteikumu pārkāpumi – kodeksa [2.](https://likumi.lv/ta/id/309598#p2) pantā.
4. Aizliegto vielu un metožu starptautiskais standarts ir iekļauts kā pielikums Nr.1 2005.gada 19.oktobra Starptautiskajai konvencijai pret dopingu sportā. Īpašās vielas un metodes tiek noteiktas kodeksa 4.panta 2.punkta 2.apakšpunktā, ļaunprātīgi lietotas vielas tiek noteiktas kodeksa 4.panta 2.punkta 3.apakšpunktā un Pasaules Antidopinga aģentūras tiesības noteikt aizliegtās vielas un metodes, kuras tiks iekļautas vai izslēgtas no aizliegto vielu un metožu starptautiskā standarta ir noteiktas kodeksa 4.panta 3.punkta 3.apakšpunktā.
5. Antidopinga jomā iesaistīto institūciju lēmumu atzīšanas kārtību nosaka atbilstoši kodeksa 15.pantam un šajos noteikumos noteiktajam.
6. Sportisti, kas ir nepilngadīgas personas, šajos noteikumos noteiktās tiesības uz pārsūdzību, kā arī citas tiesības un pienākumus, izņemot dopinga kontroles parauga nodošanu, realizē ar tās likumiskā pārstāvja vai citas personas, kuru tās likumiskais pārstāvis pilnvarojis, starpniecību.

**II. Antidopinga noteikumu pārkāpumi un to pierādīšana**

1. Antidopinga pārkāpuma pierādīšana tiek veikta atbilstoši kodeksa 3.pantam, izmeklēšana un pierādījumu iegūšana tiek veikta atbilstoši kodeksa 5.panta 7.punktam, nodrošinot antidopinga pārbaužu veikšanu atbilstoši kodeksa 5.panta 4.punktam un šajos noteikumos noteiktajam, paraugu analīze tiek veikta atbilstoši kodeksa 6.pantam.
2. Antidopinga noteikumu pārkāpumu individuālās sankcijas un sankcijas komandu sporta veidos, vienošanās par antidopinga noteikumu pārkāpuma atzīšanu un sankciju pieņemšanu, kā arī statusu diskvalifikācijas laikā nosaka atbilstoši kodeksa 10., 11. un 12.pantam, rezultātu anulēšanas kārtību nosaka atbilstoši kodeksa 9. un 10.pantam, ierobežojošos noteikumus sankciju piemērošanai nosaka atbilstoši kodeksa 17.pantam, bet pārsūdzības tiesības nosaka atbilstoši Pārsūdzības komisijā atbilstoši šo noteikumu 81.punktam vai Starptautiskajā Sporta arbitrāžas tiesā atbilstoši Sporta likuma 11.5 panta pirmai prim daļai un 11.6 pantam.
3. Dopinga kontrole var tikt veikta:
   1. pēc biroja iniciatīvas vai atbilstoši dopinga kontroles plānam;
   2. pēc Latvijā atzītās sporta federācijas, starptautiskās sporta federācijas, biedrības “Latvijas Olimpiskā komiteja”, biedrības “Latvijas Paralimpiskā komiteja, biedrības “Latvijas Sporta federāciju padome” vai ar sporta nozari saistītās ministrijas iesnieguma par dopinga kontroles veikšanu;
   3. pēc citu valstu antidopinga organizāciju pieprasījuma, kad birojs darbojas kā pakalpojumu sniedzējs.
4. Izdevumus, kas saistīti ar dopinga kontrolēm šo noteikumu 9.1. apakšpunktā noteiktajos gadījumos un Latvijas Olimpisko un Paraolimpisko spēļu kandidātiem sedz birojs no tam piešķirtajiem valsts budžeta līdzekļiem, bet šo noteikumu 9.2. un 9.3. apakšpunktā noteiktajos gadījumos, sedz dopinga kontroles pieprasītājs par pieprasītāja līdzekļiem, izņemot Latvijas Olimpisko un Paraolimpisko spēļu kandidātiem.
5. Sportista dopinga kontroles paraugus, var savākt:

11.1.  biroja nodarbināta persona, pamatojoties uz biroja rakstveida pilnvaru;

11.2.  citas personas –citu valstu antidopinga organizācijas, starptautiskās federācijas, lielu sporta pasākumu rīkotājorganizācijas, Pasaules Antidopinga aģentūra vai neatkarīgas starptautiskās dopinga kontroles institūcijas.

1. Dopinga kontroles anketa tiek aizpildīta elektroniski vai papīra formātā.
2. Biroja nodarbināta persona uzrāda biroja izsniegtu pilnvaru un izsniedz sportistam rakstisku vai elektronisku uzaicinājumu nodot dopinga kontroles paraugu. Sportists uzrāda personu apliecinošu dokumentu un sportists parakstoties pašrocīgi uz papīra formāta dokumenta​​​​ vai uz paraksta attēla iegūšanas aparatūras sensora  apliecina, ka ir saņēmis uzaicinājumu.
3. Ja dopinga kontroles anketu aizpilda elektroniski un sportistam tiek lūgta informācija, sportists sniegto informāciju apliecina, parakstoties pašrocīgi uz paraksta attēla iegūšanas aparatūras sensora.
4. Pabeidzot dopinga kontroles procesu, sportistam tiek dota iespēja pārbaudīt dopinga kontroles anketā norādītās informācijas pareizību, apliecinot to parakstoties pašrocīgi uz papīra formāta dokumenta vai uz paraksta attēla iegūšanas aparatūras sensora. Biroja nodarbināta persona​ apliecina dopinga kontroles anketā norādītās informācijas atbilstību, kā arī dopinga kontroles pabeigšanu, parakstoties pašrocīgi uz papīra formāta dokumenta vai uz paraksta attēla iegūšanas aparatūras sensora.
5. Ja sportists izvairās no parauga nodošanas dopinga kontrolei,  biroja nodarbināta persona par to nekavējoties informē biroju, kā arī sacensību organizatoru, ja dopinga kontroli veic sacensību laikā.
6. Saņemot nelabvēlīgus dopinga kontroles analīžu rezultātus, birojs veic pasākumus atbilstoši kodeksa [7.](https://likumi.lv/ta/id/309598#p7) panta 2. punktam un [7.](https://likumi.lv/ta/id/309598#p7) panta 4. punktam.
7. Par nelabvēlīgiem dopinga kontroles analīžu rezultātiem birojs triju darbdienu laikā pēc attiecīgās informācijas saņemšanas vienlaikus paziņo sportistam, attiecīgajai sporta organizācijai, valsts nacionālajai antidopinga organizācijai un Pasaules Antidopinga aģentūrai, kā arī ievieto informāciju antidopinga administrēšanas un vadības sistēmā (turpmāk - ADAMS).
8. Saņemot paziņojumu par netipisku dopinga kontroles atradi, birojs veic kodeksa [7.](https://likumi.lv/ta/id/309598#p7) panta 2. punktā minētos pasākumus, tai skaitā pārbaudi.
9. Par saistībā ar netipisku dopinga kontroles atradi veikto pasākumu, tai skaitā pārbaudes, rezultātiem birojs triju darbdienu laikā pēc pārbaudes pabeigšanas vienlaikus paziņo sportistam, attiecīgajai sporta organizācijai, valsts antidopinga organizācijai un Pasaules Antidopinga aģentūrai, kā arī ievieto informāciju ADAMS.
10. Lai izvērtētu bioloģiskās pases parametrus, birojs veic ilgtermiņa analīžu rezultātu datu apkopošanu un salīdzināšanu, novērojot dopinga marķierus iespējamai aizliegtu vielu vai aizliegtu metožu lietošanas noteikšanai, un triju darbdienu laikā pēc informācijas saņemšanas par nelabvēlīgiem sportista bioloģiskās pases parametriem paziņo par to sportistam.
11. Sportistam 20 darbdienu laikā pēc šo noteikumu [21.](https://likumi.lv/ta/id/309598#p14) punktā minētā paziņojuma saņemšanas ir tiesības sniegt paskaidrojumus par nelabvēlīgajos sportista bioloģiskās pases parametros norādītajiem datiem.
12. Birojs triju darbdienu laikā pēc sportista paskaidrojumu saņemšanas tos nosūta pārskatīšanai Pasaules Antidopinga aģentūras akreditētajai Sportistu bioloģisko pasu pārvaldības vienības ekspertu grupai.
13. Ja, pārskatot sportista paskaidrojumus, šo noteikumu [23.](https://likumi.lv/ta/id/309598#p16) punktā minētās ekspertu grupas viedoklis vienbalsīgi apstiprina iespējamu antidopinga noteikumu pārkāpumu, birojs triju darbdienu laikā pēc viedokļa saņemšanas par to vienlaikus paziņo sportistam, attiecīgajai sporta organizācijai, valsts antidopinga organizācijai un Pasaules Antidopinga aģentūrai atbilstoši kodeksa 7.panta 2.punktam, nosakot sportistam tiesības sniegt paskaidrojumus atbilstoši šo noteikumu 27.1.apakšpunktam. Ja, pārskatot sportista paskaidrojumus, šo noteikumu [23.](https://likumi.lv/ta/id/309598#p16) punktā minētās ekspertu grupas viedoklis vienbalsīgi neapstiprina iespējamu antidopinga noteikumu pārkāpumu, birojs triju darbdienu laikā pēc viedokļa saņemšanas par to vienlaikus paziņo sportistam un Pasaules Antidopinga aģentūrai, kā arī ievieto informāciju ADAMS.
14. Citu iespējamu antidopinga noteikumu pārkāpumu gadījumā birojs triju darbdienu laikā pēc pārkāpuma fakta konstatēšanas par to vienlaikus paziņo sportistam, attiecīgajai sporta organizācijai, valsts antidopinga organizācijai un Pasaules Antidopinga aģentūrai, kā arī ievieto informāciju ADAMS.

**III. Antidopinga noteikumu pārkāpumu pārbaudes kārtība**

1. Birojs, uzsākot antidopinga noteikumu pārkāpuma pārbaudi, apkopo Pasaules Antidopinga aģentūras akreditētās laboratorijas vai Pasaules Antidopinga aģentūras akreditētās Sportistu bioloģisko pasu pārvaldības vienības atzinumu, ja pārkāpums saistīts ar aizliegto vielu lietošanu, dopinga kontroles anketu un citus pierādījumus, kas apstiprina iespējamo antidopinga noteikumu pārkāpumu.
2. Sportists vai sporta darbinieks, saņemot paziņojumu par iespējamo antidopinga noteikumu pārkāpumu, piecu darbdienu laikā ir tiesīgs:
   1. sniegt paskaidrojumus birojā personīgi vai rakstveidā kā arī iesniegt citus attiecīgus dokumentus;
   2. vērsties birojā ar lūgumu par saviem līdzekļiem veikt dopinga kontroles B parauga analīzi Pasaules Antidopinga aģentūras akreditētā laboratorijā.
3. Sportista vai sporta darbinieka tiesības, kuras nav minētas šo noteikumu 27.punktā tiek norādītas paziņojumā par iespējamu antidopinga noteikumu pārkāpumu kā būtiska paziņojuma sastāvdaļa atbilstoši kodeksa 7.panta 2.punktam.
4. Birojs 40 darbdienu laikā pēc paziņojuma nosūtīšanas sportistam vai sporta darbiniekam izvērtē iesniegto informāciju, veic papildus pierādījumu iegūšanu un pieņem lēmumu par iespējamo antidopinga noteikumu pārkāpuma konstatēšanu sportistam vai sporta darbiniekam. Ja sportists par nelabvēlīgiem analīžu rezultātiem vēlas veikt B daļas parauga analīzi atbilstoši kodeksa 7.panta 2.punktam, iespējamā antidopinga pārkāpuma pārbaude tiek apturēta līdz B daļas parauga analīžu rezultātu saņemšanai. Ja atbilstoši šo noteikumu 35.punktā noteiktajam tiek uzsākts vienošanās slēgšanas process, izmeklēšanas termiņš tiek apturēts uz vienošanās slēgšanas laiku.
5. Birojs par 20 darbdienām var pagarināt lēmuma pieņemšanas termiņu saistībā ar iespējamā antidopinga noteikumu pārkāpuma konstatēšanu sportistam vai sporta darbiniekam, ja nepieciešams iegūt papildu pierādījumus lēmuma pieņemšanai vai gadījumos kad konstatējama kavēšanās izmeklēšanas un pārbaudes veikšanā, kas nav atkarīga no biroja.
6. Ja dopinga kontroles B parauga analīze neapstiprina nelabvēlīgus analīžu rezultātus un sportistam jau ir piešķirts pagaidu aizliegums, tas tiek atcelts un piecu darbdienu laikā no B parauga analīzes rezultātu saņemšanas dienas birojs nosūta paziņojumu par parauga B daļas rezultātiem vienlaikus sportistam, sporta organizācijai, nacionālajai antidopinga organizācijai un Pasaules Antidopinga aģentūrai, kā arī ievieto informāciju ADAMS.
7. Ja dopinga kontroles B parauga analīze neapstiprina nelabvēlīgus analīžu rezultātus, birojs turpina veikt izmeklēšanu un pārbaudi šo noteikumu 29.punktā noteiktajā termiņā, lai iegūtu papildus pierādījumus, kas pierādītu kodeksa 2.pantā 2.punktā noteiktā pārkāpuma izdarīšanu. Pēc izmeklēšanas veikšanas birojs piecu darbdienu laikā paziņo sportistam, attiecīgajai sporta organizācijai, valsts antidopinga organizācijai un Pasaules Antidopinga aģentūrai par izmeklēšanas un pārbaudes rezultātiem, kā arī ievieto informāciju ADAMS.
8. Ja pēc sportista vai sporta darbinieka paskaidrojumu sniegšanas termiņa, kā arī pēc papildus iegūtajiem pierādījumiem, birojs joprojām konstatē antidopinga noteikumu pārkāpumu, Birojs piecu darbadienu laikā nosūta paziņojumu par antidopinga noteikumu pārkāpuma konstatēšanu sportistam vai sporta darbiniekam, attiecīgajai sporta organizācijai un Pasaules Antidopinga aģentūrai, kā arī ievieto informāciju ADAMS.
9. Sportistam vai sporta darbiniekam piecu darbdienu laikā pēc šo noteikumu 18., 20., 24., un 25.punktā minēto paziņojuma saņemšanas, kā arī paziņojuma par antidopinga noteikumu pārkāpuma konstatēšanu saņemšanas ir tiesības atzīt antidopinga noteikumu pārkāpumu, piekrist biroja noteiktajām sankcijām un nosūtīt šo informāciju birojam. Ja nepieciešams noteiktais termiņš var tikt pagarināts par piecām darbdienām. Birojs 15 darbdienu laikā pēc antidopinga noteikumu pārkāpuma atzīšanas saņemšanas birojā sagatavo lēmumu, atbilstoši kodeksa 14.pantam, un paziņo to trīs darbdienu laikā sportistam, sporta darbiniekam, attiecīgajai sporta organizācijai, valsts antidopinga organizācijai, Starptautiskajai Olimpiskajai komitejai, Starptautiskajai Paralimpiskajai komitejai, ja lēmums varētu ietekmēt Olimpiskās vai Paraolimpiskās spēles, tostarp tādu lēmumu gadījumos, kas ietekmē tiesības piedalīties Olimpiskajās vai Paraolimpiskajās spēlēs un Pasaules Antidopinga aģentūrai, kā arī ievieto informāciju ADAMS. Lēmumu var pārsūdzēt Pārsūdzības komisijā atbilstoši šo noteikumu 81.punktam vai Starptautiskajā Sporta arbitrāžas tiesā atbilstoši Sporta likuma 11.5 panta pirmai prim daļai un 11.6 pantam.
10. Sportistam vai sporta darbiniekam piecu darbdienu laikā pēc šo noteikumu 18., 20., 24., un 25.punktā minētā paziņojuma saņemšanas, kā arī paziņojuma par antidopinga noteikumu pārkāpuma konstatēšanu saņemšanas ir tiesības atzīt antidopinga noteikumu pārkāpumu un slēgt vienošanos ar biroju saistībā ar antidopinga noteikumu pārkāpumu. Pirms vienošanās slēgšanas ar biroju sportists vai sporta darbinieks ir tiesīgs lūgt slēgt vienošanos par sniegtās informācijas neizmantošanu ja vienošanās par antidopinga noteikumu pārkāpuma atzīšanu netiek noslēgta. Pēc vienošanās procesa birojs trīs darbdienu laikā nosūta vienošanās projektu Pasaules Antidopinga aģentūrai, lai saskaņotu vienošanās projektu. Pēc Pasaules Antidopinga aģentūras saskaņojuma saņemšanas, birojs trīs darbdienu laikā nosūta vienošanos sportistam vai sporta darbiniekam parakstīšanai. Vienošanās par antidopinga noteikumu pārkāpuma atzīšanu nav pārsūdzama.
11. Ja vienošanās netiek noslēgta tiek atsākta izmeklēšana atbilstoši šo noteikumu 29.punktam.
12. Sportistam vai sporta darbiniekam piecu darbdienu laikā no paziņojuma par antidopinga noteikumu pārkāpuma konstatēšanas saņemšanas ir tiesības rakstveidā apstrīdēt biroja konstatēto antidopinga noteikumu pārkāpumu vai noteiktās sankcijas, kā arī birojam rakstveidā pieprasīt lietas izskatīšanu Disciplinārajā antidopinga komisijā. Pēc pieprasījuma saņemšanas birojs trīs darbdienu laikā nodod lietu izskatīšanai un lēmuma pieņemšanai Disciplinārajai antidopinga komisijai.
13. Ja sportists vai sporta darbinieks nav veicis šo noteikumu 34., 35. vai 37.punktā norādītās darbības norādītajā termiņā, tiek konstatēts, ka sportists vai sporta darbinieks ir atteicies no savām tiesībām uz lietas izskatīšanu un atzinis antidopinga noteikumu pārkāpumu, kā arī pieņēmis sankcijas, kuras birojs noteicis paziņojumā par antidopinga noteikumu pārkāpuma konstatēšanu. Birojs 15 darbdienu laikā pēc šo noteikumu 34., 35. vai 37. punktā norādīto darbību veikšanas termiņa sagatavo lēmumu, atbilstoši kodeksa 14.pantam, un paziņo to trīs darbdienu laikā sportistam, sporta darbiniekam, attiecīgajai sporta organizācijai, valsts antidopinga organizācijai, Starptautiskajai Olimpiskajai komitejai, Starptautiskajai Paralimpiskajai komitejai, ja lēmums varētu ietekmēt Olimpiskās vai Paraolimpiskās spēles, tostarp tādu lēmumu gadījumos, kas ietekmē tiesības piedalīties Olimpiskajās vai Paraolimpiskajās spēlēs un Pasaules Antidopinga aģentūrai, kā arī ievieto informāciju ADAMS. Lēmumu var pārsūdzēt Pārsūdzības komisijā atbilstoši šo noteikumu 75.punktam vai Starptautiskajā Sporta arbitrāžas tiesā atbilstoši Sporta likuma 11.5 panta pirmai prim daļai un 11.6 pantam.
14. Ja pēc paziņojuma par antidopinga noteikumu pārkāpuma konstatēšanu nosūtīšanas sportistam vai sporta darbiniekam, birojs pieņem lēmumu atcelt noteiktās sankcijas, birojs trīs darbdienu laikā no lēmuma pieņemšanas nosūta paziņojumu par sankciju atcelšanu sportistam, sporta darbiniekam, attiecīgajai sporta organizācijai, valsts antidopinga organizācijai, Starptautiskajai Olimpiskajai komitejai, Starptautiskajai Paralimpiskajai komitejai, ja lēmums varētu ietekmēt Olimpiskās vai Paraolimpiskās spēles, tostarp tādu lēmumu gadījumos, kas ietekmē tiesības piedalīties Olimpiskajās vai Paraolimpiskajās spēlēs un Pasaules Antidopinga aģentūrai, kā arī ievieto informāciju ADAMS. Lēmumu var pārsūdzēt Pārsūdzības komisijā atbilstoši šo noteikumu 81.punktam vai Starptautiskajā Sporta arbitrāžas tiesā atbilstoši Sporta likuma 11.5 panta pirmai prim daļai un 11.6 pantam.
15. Birojs pieņem pārbaudāmo sportistu reģistru, kā arī citus reģistrus atbilstoši Sporta likuma 11.2 panta pirmās daļas 2.punktam, nosaka tajos iekļaujamos sportistus, kā arī informāciju par sportista atrašanās vietu dopinga kontroļu plānošanas un veikšanas nolūkā. Pārbaudāmo sportistu reģistrā iekļautajiem sportistiem ir piemērojams antidopinga noteikumu pārkāpums par informācijas nesniegšanu par savu atrašanās vietu atbilstoši kodeksa 2.panta 4.punktam. Birojs piecu darbdienu laikā no lēmuma pieņemšanas dienas paziņo sportistam, attiecīgajai sporta organizācijai un Pasaules antidopinga aģentūrai par iekļaušanu vai izslēgšanu no pārbaudāmo sportistu reģistra, kā arī citiem reģistriem.
16. Pasaules Antidopinga aģentūrai un citām antidopinga organizācijām, kurām ir tiesības veikt dopinga paraugu savākšanu, ir pieejama pārbaudāmo sportistu reģistrā iekļautā informācija par sportistu atrašanās vietu ADAMS atbilstoši kodeksam.
17. Ja birojs konstatē, ka pārbaudāmo sportistu reģistrā iekļauts sportists noteiktajā termiņā (reizi ceturksnī) nav sniedzis precīzu informāciju par savu atrašanās vietu atbilstoši kodeksa 5.panta 5.punkta prasībām, birojs 10 darbdienu laikā no dienas, kad konstatēta neprecīza informācija par atrašanās vietu, vienlaikus nosūta paziņojumu sportistam, attiecīgajai sporta organizācijai, valsts antidopinga organizācijai un Pasaules Antidopinga aģentūrai un norāda termiņu nepieciešamo izmaiņu veikšanai. Ja sportists norādītajā termiņā nav veicis izmaiņas informācijā par savu atrašanās vietu, sportistam ir tiesības piecu darbdienu laikā, pēc izmaiņu veikšanas informācijā par savu atrašanās vietu termiņa beigām, sniegt paskaidrojumus par atrašanās vietas informācijas neatbilstību kodeksa 5.panta 5.punkta prasībām. Ja paziņojuma nosūtīšanas brīdī informācija, kas nav atbilstoša kodeksa 5.panta 5.punkta prasībām, attiecas uz informāciju, kurā nav iespējams veikt izmaiņas, sportistam ir tiesības piecu darbdienu laikā, pēc paziņojuma saņemšanas, sniegt paskaidrojumus par atrašanās vietas informācijas neatbilstību kodeksa 5.panta 5.punkta prasībām.
18. Birojs, pēc izmaiņu veikšanas informācijā par savu atrašanās vietu termiņa, pārbauda vai sportists ir veicis nepieciešamās izmaiņas ADAMS. Ja izmaiņas ir veiktas birojs pieņem lēmumu neizteikt brīdinājumu, un piecu darba dienu laikā no lēmuma pieņemšanas to vienlaikus nosūta sportistam, attiecīgajai sporta organizācijai, valsts antidopinga organizācijai un Pasaules Antidopinga aģentūrai, kā arī ievieto informāciju ADAMS. Saņemot starptautiskās sporta organizācijas lēmumu izteikt vai neizteikt brīdinājumu sportistam, birojs trīs darbdienu laikā lēmumu paziņo attiecīgajai sporta organizācijai.
19. Ja sportists nav veicis izmaiņas informācijā par savu atrašanās vietu noteiktajā termiņā birojs 10 darbdienu laikā pēc paskaidrojumu sniegšanas termiņa izvērtē biroja rīcībā esošo informāciju un dokumentus, un pieņem lēmumu par brīdinājuma izteikšanu, kā arī trīs darbdienu laikā vienlaikus nosūta informāciju sportistam, attiecīgajai sporta organizācijai, valsts antidopinga organizācijai un Pasaules Antidopinga aģentūrai, kā arī ievieto informāciju ADAMS. Saņemot starptautiskās sporta organizācijas lēmumu izteikt vai neizteikt brīdinājumu sportistam, birojs trīs darbdienu laikā lēmumu paziņo attiecīgajai sporta organizācijai.
20. Ja birojs konstatē, ka pārbaudāmo sportistu reģistrā iekļautais sportists noteiktajā termiņā nav ieradies uz dopinga kontroles paraugu nodošanu, birojs 10 darbdienu laikā pēc sportista neierašanās uz dopinga kontroles parauga nodošanu par to vienlaikus informē sportistu, attiecīgo sporta organizāciju, valsts antidopinga organizāciju un Pasaules Antidopinga aģentūru un pieprasa sportistam piecu darbdienu laikā sniegt paskaidrojumus par neierašanās iemesliem. Saņemot starptautiskās sporta organizācijas lēmumu izteikt vai neizteikt brīdinājumu sportistam, birojs trīs darbdienu laikā lēmumu paziņo attiecīgajai sporta organizācijai.
21. Pēc paskaidrojumu sniegšanas termiņa birojs 10 darbdienu laikā izvērtē saņemto informāciju un dokumentus par sportista neierašanos uz dopinga kontroles parauga nodošanu un pieņem lēmumu par brīdinājuma izteikšanu, kā arī trīs darbdienu laikā vienlaikus informējot sportistu, attiecīgo sporta organizāciju, valsts antidopinga organizāciju un Pasaules Antidopinga aģentūru, kā arī ievieto informāciju ADAMS.
22. Sportistam piecu darbdienu laikā pēc brīdinājuma saņemšanas ir tiesības vērsties birojā ar rakstveida iesniegumu par izteiktā brīdinājuma pamatotības pārskatīšanu.
23. Pārbaudāmo sportistu reģistrā iekļautu sportistu, kuri ir pārtraukuši savu aktīvo karjeru, tiesības atgriezties sportā ne ātrāk kā sešus mēnešus pēc sportista iesnieguma saņemšanas birojā tiek noteiktas atbilstoši kodeksa 5.panta 6.punkta 1.apakšpunktam, sportistiem, kuri ir pārtraukuši aktīvo karjeru pēc sankciju piešķiršanas tiesības atgriezties sportā ne ātrāk kā sešus mēnešus pēc sportista iesnieguma saņemšanas birojā tiek noteiktas atbilstoši kodeksa 5.panta 6.punkta 2.apakšpunktam, un biroja tiesības turpināt antidopinga noteikumu pārkāpuma pārbaudi un izmeklēšanu pēc sportista vai sporta darbinieka aktīvās karjeras pārtraukšanas nosaka atbilstoši kodeksa 7.panta 7.punktam.

**IV. Disciplinārās antidopinga komisijas darbība un lēmumu pieņemšana**

1. Sekretariāta funkcijas Disciplinārajā antidopinga komisijā veic no tās ievēlēti Disciplinārās antidopinga komisijas locekļi.
2. Birojam, sportistam vai sporta darbiniekam, kā arī Sporta likuma 11.6pantā noteiktajām organizācijām ir tiesības iesniegt lūgumu Disciplinārajai antidopinga komisijai par informācijas par antidopinga noteikumu pārkāpumu vai sportista vai sporta darbinieka sūdzības izskatīšanas veidu. Disciplinārās antidopinga komisijas priekšsēdētājs lēmumu par Disciplinārās antidopinga komisijas locekļu skaitu lietas izskatīšanai un veidu kādā tiks izskatīta informācija par antidopinga noteikumu pārkāpumu vai sportista vai sporta darbinieka sūdzība pieņem trīs darbdienu laikā no iesnieguma saņemšanas dienas.
3. Disciplinārā antidopinga komisija informāciju par antidopinga noteikumu pārkāpumu vai sportista vai sporta darbinieka sūdzību pamatā izskata trīs Disciplinārās antidopinga komisijas locekļu sastāvā. Izvērtējot saņemto informāciju par antidopinga noteikumu pārkāpumu vai sportista vai sporta darbinieka sūdzību Disciplinārās antidopinga komisijas priekšsēdētājs ir tiesīgs noteikt lielāku komisijas locekļu skaitu.
4. Disciplinārā antidopinga komisija piecu darbdienu laikā pēc informācijas par antidopinga noteikumu pārkāpumu saņemšanas nosūta informāciju par antidopinga noteikumu pārkāpumu sportistam vai sporta darbiniekam, kā arī nosūta informāciju sportistam vai sporta darbiniekam un Birojam par lietas izskatīšanas veidu, Disciplinārās antidopinga komisijas sēdes vietu un laiku, Disciplinārās antidopinga komisijas locekļu sastāvu, par tiesībām pieaicināt lieciniekus, kā arī par tiesībām apstrīdēt komisijas sastāvu, atbilstoši pastāvošam interešu konfliktam, piecu darbdienu laikā no informācijas iegūšanas par interešu konfliktu. Piecu darbdienu laikā no Disciplinārās antidopinga komisijas informācijas saņemšanas dienas sportists vai sporta darbinieks ir tiesīgs sniegt atbildi uz saņemto informāciju. Disciplinārā antidopinga komisija vienas darbdienas laikā no atbildes saņemšanas dienas nosūta birojam saņemto atbildi.
5. Disciplinārā antidopinga komisija divu darbdienu laikā pēc sportista vai sporta darbinieka sūdzības saņemšanas nosūta sūdzību birojam, kā arī nosūta informāciju sportistam vai sporta darbiniekam un birojam par lietas izskatīšanas veidu, Disciplinārās antidopinga komisijas sēdes vietu un laiku, Disciplinārās antidopinga komisijas locekļu sastāvu, kā arī par tiesībām apstrīdēt komisijas sastāvu, atbilstoši pastāvošam interešu konfliktam, vienas darbdienu laikā no informācijas iegūšanas par interešu konfliktu, kā arī informāciju par liecinieku pieaicināšanu. Vienas darbdienas laikā no Disciplinārās antidopinga komisijas informācijas saņemšanas dienas birojs ir tiesīgs sniegt atbildi uz saņemto informāciju. Disciplinārā antidopinga komisija vienas darbdienas laikā no atbildes saņemšanas dienas nosūta sportistam vai sporta darbiniekam saņemto atbildi.
6. Disciplinārā antidopinga komisija piecu darbdienu laikā pēc informācijas par antidopinga noteikumu pārkāpumu vai sportista vai sporta darbinieka sūdzības saņemšanas paziņo vienlaicīgi attiecīgajai sporta organizācijai, valsts antidopinga organizācijai un Pasaules Antidopinga aģentūrai par lietas izskatīšanas veidu, Disciplinārās antidopinga komisijas sēdes vietu un laiku un Disciplinārās antidopinga komisijas locekļu sastāvu, kā arī par tiesībām piedalīties Disciplinārās antidopinga komisijas sēdē novērotāju statusā.
7. Disciplinārā antidopinga komisija slēgtā sēdē izskata biroja sagatavoto informāciju par sportista vai sporta darbinieka iespējamā antidopinga noteikumu pārkāpuma konstatēšanu, vai sportista, sporta darbinieka sūdzību par pagaidu aizlieguma piešķiršanu.
8. Sportistam vai sporta darbiniekam ir tiesības iesniegt sūdzību Disciplinārajā antidopinga komisijā piecu darbdienu laikā no pagaidu aizlieguma piešķiršanas dienas.
9. Sportistam vai sporta darbiniekam ir tiesības uz publisku lietas izskatīšanu atbilstoši šo noteikumu 50.punktam vai to norādot atbildē, kas sniegta Disciplinārajai antidopinga komisijai atbilstoši šo noteikumu 52.punktā noteiktajā kārtībā. Birojam ir tiesības pieprasīt publisku lietas izskatīšanu atbilstoši šo noteikumu 50.punktam vai to norādot atbildē, kas sniegta Disciplinārajai antidopinga komisijai atbilstoši šo noteikumu 53.punktā noteiktajā kārtībā ar sportista vai sporta darbinieka rakstisku piekrišanu. Sportistam vai sporta darbiniekam ir tiesības atteikties no publiskas lietas izskatīšanas arī lietas izskatīšanas laikā.
10. Disciplinārā antidopinga komisija trīs darbdienu laikā pēc pieprasījuma saņemšanas izvērtē pieprasījumu un noraida izskatīt lietu publiski, pamatojoties uz morāles, sabiedriskās kārtības, valsts drošības, nepilngadīgu personu vai pušu privātās dzīves aizsardzību vai ja publicitāte ietekmētu taisnīgu lietas izskatīšanu.
11. Disciplinārās antidopinga komisijas sēde tiek rīkota 10 darbdienu laikā no sportista vai sporta darbinieka atbildes sniegšanas termiņa atbilstoši šo noteikumu 52. punktam vai piecu darbdienu laikā no biroja atbildes sniegšanas termiņa atbilstoši šo noteikumu 53. punktam.
12. Ja Disciplinārā antidopinga komisija konstatē, ka sportists, sporta darbinieks vai birojs nav ieradies uz Disciplinārās antidopinga komisijas sēdi objektīvu iemeslu dēļ, Disciplinārā antidopinga komisija var lemt par lietas izskatīšanas atlikšanu objektīvu iemeslu dēļ ne vairāk kā vienu reizi lietas izskatīšanas laikā. Ja Disciplinārās antidopinga komisijas sēde tiek atlikta atkārtota Disciplinārās antidopinga komisijas sēde tiek rīkota:
    1. 10 darbdienu laikā pēc Disciplinārās antidopinga komisijas sēdes atlikšanas par biroja iesniegto informāciju par antidopinga noteikumu pārkāpumu;
    2. piecu darbdienu laikā pēc Disciplinārās antidopinga komisijas sēdes atlikšanas par sportista vai sporta darbinieka iesniegtu sūdzību par pagaidu aizlieguma piešķiršanu;
13. Ja Disciplinārās antidopinga komisijā lietas izskatīšanā par antidopinga noteikumu pārkāpumu vai sūdzību par pagaidu aizliegumu sportists, sporta darbinieks vai birojs iesniedz jaunus pierādījumus Disciplinārā antidopinga komisija var lemt par pierādījumu pieņemšanu un lietas atlikšanu par jaunu pierādījumu iesniegšanu ne vairāk kā vienu reizi lietas izskatīšanas laikā. Disciplinārā antidopinga komisija saņemtos pierādījumus nosūta sportistam, sporta darbiniekam vai birojam divu darbdienu laikā. Sportistam, sporta darbiniekam vai birojam dod tiesības piecu darbdienu laikā sniegt paskaidrojumus. Atkārtota Disciplinārās antidopinga komisijas sēde tiek rīkota 10 darbdienu laikā no Disciplinārajā antidopinga komisijā saņemto pierādījumu nosūtīšanas dienas sportistam, sporta darbiniekam vai birojam.
14. Sportistam vai sporta darbiniekam un birojam ir tiesības piecu darbdienu laikā no informācijas par interešu konfliktu iegūšanas par to informēt Disciplināro antidopinga komisiju.
15. Ja sportists, sporta darbinieks vai birojs iesniedz iesniegumu par interešu konfliktu pirms Disciplinārās antidopinga komisijas sēdes, to izskata un lēmumu pieņem Disciplinārās antidopinga komisijas priekšsēdētājs piecu darbdienu laikā no iesnieguma saņemšanas un paziņo pieņemto lēmumu sportistam vai sporta darbiniekam, kā arī birojam. Gadījumā ja interešu konflikts ir saistīts ar Disciplinārās antidopinga komisijas priekšsēdētāju, iesniegumu izskata un lēmumu pieņem Disciplinārās antidopinga komisijas priekšsēdētāja vietnieks. Ja interešu konflikts tiek konstatēts, Disciplinārās antidopinga komisijas loceklis nepiedalās lietas izskatīšanā un tiek noteikts jauns Disciplinārās antidopinga komisijas loceklis, kurš piedalīsies lietas izskatīšanā. Ja interešu konflikts saskatīts netiek, lietas izskatīšana tiek turpināta iepriekš noteiktajā Disciplinārās antidopinga komisijas locekļu sastāvā.
16. Ja sportists, sporta darbinieks vai birojs par interešu konfliktu norāda Disciplinārās antidopinga komisijas sēdes laikā, Disciplinārās antidopinga komisijas sēdes vadītājs pieņem lēmumu par interešu konflikta pastāvēšanu. Ja interešu konflikts tiek konstatēts lietas izskatīšana tiek atlikta un 10 darbdienu laikā no attiecīgās Disciplinārās antidopinga komisijas sēdes tiek noteikts jauns Disciplinārās antidopinga komisijas loceklis, kas piedalīsies lietas izskatīšanā, paziņojot to sportistam vai sporta darbiniekam un birojam, kā arī nosakot jaunu Disciplinārās antidopinga komisijas sēdes norises datumu vietu un laiku. Ja interešu konflikts saskatīts netiek, lietas izskatīšana tiek turpināta iepriekš noteiktajā Disciplinārās antidopinga komisijas locekļu sastāvā.

1. Disciplinārā antidopinga komisija lēmumu par antidopinga noteikumu pārkāpumu un diskvalifikācijas termiņa piešķiršanu pieņem 15 darbdienu laikā pēc pēdējās Disciplinārās antidopinga komisijas sēdes, bet lēmumu par pagaidu aizlieguma piešķiršanu pieņem trīs darbdienu laikā pēc pēdējās Disciplinārās antidopinga komisijas sēdes. Gadījumos, ja lēmuma pieņemšanai par antidopinga noteikumu pārkāpumu objektīvu iemeslu dēļ ir nepieciešams papildus laiks lēmuma pieņemšanai, tas nedrīkst pārsniegt divus mēnešus pēc pēdējās Disciplinārās antidopinga komisijas sēdes.
2. Sporta organizācijai, valsts nacionālajai antidopinga organizācijai, Starptautiskajai Olimpiskajai komitejai, Starptautiskajai Paralimpiskajai komitejai, ja lēmums varētu ietekmēt Olimpiskās vai Paraolimpiskās spēles, tostarp tādu lēmumu gadījumos, kas ietekmē tiesības piedalīties Olimpiskajās vai Paraolimpiskajās spēlēs, kā arī Pasaules Antidopinga aģentūrai ir tiesības piedalīties Disciplinārās antidopinga komisijas sēdē novērotāju statusā.
3. Disciplinārā antidopinga komisija trīs darbdienu laikā pēc Disciplinārās antidopinga komisijas lēmuma pieņemšanas nosūta paziņojumu ar pieņemto lēmumu vienlaicīgi sportistam vai sporta darbiniekam, nacionālajām sporta organizācijām un birojam. Sporta likuma 11.6 pantā noteiktajām organizācijām, kā arī Starptautiskajai Olimpiskajai komitejai, Starptautiskajai Paralimpiskajai komitejai, ja lēmums varētu ietekmēt Olimpiskās vai Paraolimpiskās spēles, tostarp tādu lēmumu gadījumos, kas ietekmē tiesības piedalīties Olimpiskajās vai Paraolimpiskajās spēlēs, kā arī ievieto ADAMS. Disciplinārās antidopinga komisijas lēmums var tikt pārsūdzēts Pārsūdzības komisijā atbilstoši šo noteikumu 81.punktam vai Starptautiskajā Sporta arbitrāžas tiesā atbilstoši Sporta likuma 11.5 panta pirmai prim daļai un 11.6 pantam.
4. Antidopinga noteikumu pārkāpuma pārbaude un izmeklēšana, ieskaitot izskatīšanu Disciplinārajā antidopinga komisijā, ir veicama sešu mēnešu laikā, izņemot gadījumos, kas minēts šo noteikumu 65.punktā.

**V. Terapeitiskās lietošanas izņēmumu komisijas darbība un lēmumu pieņemšana**

1. Terapeitiskās lietošanas izņēmumu komisijas sekretariāta funkcijas veic birojs.
2. Sportists, kuram nepieciešama terapeitiskās lietošanas atļauja, tiklīdz kļuvis zināms par aizliegtas vielas vai aizliegtas metodes lietošanas nepieciešamību, bet ne vēlāk kā 20 darbdienas pirms sporta sacensībām iesniedz birojā terapeitiskās lietošanas atļaujas piešķiršanas pieteikuma anketu (pieejama biroja tīmekļvietnē) (turpmāk – anketa) un medicīnisko dokumentāciju, kas apstiprina aizliegtās vielas vai aizliegtās metodes lietošanas nepieciešamību. Sportistam ir tiesības pieteikties terapeitiskās lietošanas izņēmuma atļaujai ar atpakaļejošu spēku, atbilstoši 2005.gada 19.oktobra UNESCO konvencijas pret dopingu sportā 2.pielikumam un kodeksa 4.panta 4.punkta 5.apakšpunktam. Starptautiska līmeņa sportisti pieteikumus terapeitiskās lietošanas izņēmuma atļaujas izsniegšanai iesniedz starptautiskajā sporta veida federācijā.
3. Birojs triju darbdienu laikā pēc anketas un medicīniskās dokumentācijas saņemšanas pārbauda anketas un medicīniskās dokumentācijas atbilstību.
4. Ja anketa aizpildīta nepilnīgi vai iesniegta neatbilstoša medicīniskā dokumentācija, birojs triju darbdienu laikā to atdod sportistam un sportists 10 darbdienu laikā iesniedz precizētu anketu vai atbilstošu medicīnisko dokumentāciju.
5. Birojs triju darbdienu laikā pēc pilnīgi aizpildītas anketas un medicīniskās dokumentācijas saņemšanas to nosūta izvērtēšanai Terapeitiskās lietošanas izņēmumu komisijai.
6. Terapeitiskās lietošanas izņēmumu komisija 15 darbdienu laikā pēc anketas un medicīniskās dokumentācijas saņemšanas slēgtā sēdē pieņem lēmumu par terapeitiskās lietošanas atļaujas piešķiršanu.
7. Terapeitiskās lietošanas izņēmumu komisija ir lemttiesīga, ja tajā piedalās vismaz divas trešdaļas no komisijas locekļiem. Lēmums tiek pieņemts ar klātesošo komisijas locekļu vienkāršu balsu vairākumu, atklāti balsojot. Ja balsu skaits sadalās līdzīgi, izšķirošā ir Terapeitiskās lietošanas izņēmumu komisijas priekšsēdētāja balss.
8. Ja lēmumam par terapeitiskās lietošanas atļaujas piešķiršanu nepieciešams iegūt papildu medicīnisko dokumentāciju vai citu informāciju, lēmuma pieņemšanas termiņu var pagarināt par 20 darbdienām, par to iepriekš paziņojot sportistam.
9. Birojs triju darbdienu laikā pēc Terapeitiskās lietošanas izņēmumu komisijas lēmuma pieņemšanas to paziņo sportistam. Lēmumu ir tiesības pārsūdzēt Pārsūdzības komisijā atbilstoši šo noteikumu 81.punktam.

**VI. Antidopinga jomā iesaistīto institūciju lēmumu pārsūdzības kārtība**

1. Pārsūdzības komisijas sekretāra funkcijas veic tās ievēlēti Pārsūdzības komisijas locekļi.
2. Pārsūdzības komisija izskata lēmumus atbilstoši Sporta likuma 11.5 panta pirmajai daļai, ņemot vērā kodeksā noteiktās sankcijas, izņemot gadījumus, kas saistīti ar starptautiska līmeņa sportistiem un starptautiska līmeņa pasākumiem. Lēmumus lietās, kas saistītas ar starptautiska līmeņa sportistiem, vai lietās, kas izriet no starptautiska līmeņa pasākumiem, var pārsūdzēt starptautiskajā Sporta arbitrāžas tiesā.
3. Iesniegumu sportists, sporta darbinieks vai birojs, kā arī Sporta likuma 11.6pantā noteiktās organizācijas par Sporta likuma 11.5 panta pirmajā daļā minētajiem gadījumiem, izskatīšanai Pārsūdzības komisijā var iesniegt 20 darbdienu laikā no lēmuma pieņemšanas dienas. Pasaules Antidopinga aģentūras sūdzības var iesniegt kodeksa 13.panta 2.punkta 3.5.apakšpunktā noteiktajos termiņos.
4. Sportists, sporta darbinieks vai birojs, kā arī Sporta likuma 11.6pantā noteiktās organizācijas ir tiesīgas Pārsūdzības komisijai iesniegt pierādījumus, argumentus, kā arī prasījumus, kuri netika iesniegti vai izvirzīti Disciplinārajā antidopinga komisijā, ja tie izriet no sākotnējās biroja informācijas par antidopinga noteikumu pārkāpumu vai sportista vai sporta darbinieka sūdzības, lietas faktiem un apstākļiem, kas tika celti Disciplinārajā antidopinga komisijā.
5. Iesniegumu Pārsūdzības komisijas sēdē izskata 40 darbdienu laikā mutvārdu procesā vai saskaņā ar Pārsūdzības komisijas lēmumu, pēc atbildes sniegšanas termiņa atbilstoši šo noteikumu 84. punktam. Sportistam vai sporta darbiniekam un birojam, kā arī Sporta likuma 11.6pantā noteiktajām organizācijām iesniegumā ir tiesības iesniegt lūgumu Pārsūdzības komisijai par iesnieguma izskatīšanas veidu. Pārsūdzības komisijas priekšsēdētājs lēmumu par Pārsūdzības komisijas locekļu skaitu lietas izskatīšanai un veidu kādā tiks izskatīts iesniegums pieņem trīs darbdienu laikā no iesnieguma saņemšanas dienas.
6. Pārsūdzības komisija iesniegumus pamatā izskata trīs Pārsūdzības komisijas locekļu sastāvā. Izvērtējot saņemto iesniegumu Pārsūdzības komisijas priekšsēdētājs ir tiesīgs noteikt lielāku komisijas locekļu skaitu.
7. Pārsūdzības komisija piecu darbdienu laikā no šo noteikumu 82.punktā noteiktā lēmuma pieņemšanas dienas nosūta saņemto iesniegumu sportistam, sporta darbiniekam, birojam, vai Sporta likuma 11.6pantā noteiktajām organizācijām, kā arī paziņo par lietas izskatīšanas veidu, Pārsūdzības komisijas sēdes vietu un laiku, par tiesībām pieaicināt lieciniekus, komisijas locekļu sastāvu, kā arī par tiesībām apstrīdēt komisijas sastāvu, atbilstoši pastāvošam interešu konfliktam, piecu darbdienu laikā no informācijas iegūšanas par interešu konfliktu. Piecu darbdienu laikā no Pārsūdzības komisijas informācijas saņemšanas dienas sportists, sporta darbinieks, birojs vai Sporta likuma 11.6pantā noteiktajām organizācijām ir tiesīgs sniegt atbildi uz saņemto informāciju. Pārsūdzības komisija vienas darbdienas laikā no atbildes saņemšanas dienas nosūta sportistam, sporta darbiniekam, birojam vai Sporta likuma 11.6pantā noteiktajām organizācijām saņemto atbildi.
8. Ja Pārsūdzības komisija konstatē, ka sportists, sporta darbinieks, birojs vai Sporta likuma 11.6pantā noteiktās organizācijas nav ieradušās uz Pārsūdzības komisijas sēdi objektīvu iemeslu dēļ, Pārsūdzības komisija var lemt par lietas izskatīšanas atlikšanu ne vairāk kā vienu reizi lietas izskatīšanas laikā. Ja Pārsūdzības komisijas sēde tiek atlikta atkārtota Pārsūdzības komisijas sēde tiek rīkota 10 darbdienu laikā pēc Pārsūdzības komisijas sēdes atlikšanas.
9. Ja Pārsūdzības komisijā iesnieguma izskatīšanas laikā, sportists, sporta darbinieks, birojs vai Sporta likuma 11.6 pantā noteiktās organizācijas iesniedz jaunus pierādījumus Pārsūdzības komisija var lemt par pierādījumu pieņemšanu un lietas atlikšanu ne vairāk kā vienu reizi lietas izskatīšanas laikā. Pārsūdzības komisija saņemtos pierādījumus nosūta sportistam, sporta darbiniekam, birojam vai Sporta likuma 11.6pantā noteiktajām organizācijām divu darbdienu laikā. Sportistam, sporta darbiniekam, birojam vai Sporta likuma 11.6pantā noteiktajām organizācijām dod tiesības piecu darbdienu laikā sniegt paskaidrojumus. Atkārtota Pārsūdzības komisijas sēde tiek rīkota 10 darbdienu laikā no Pārsūdzības komisijā saņemto pierādījumu nosūtīšanas dienas sportistam, sporta darbiniekam, birojam vai Sporta likuma 11.6pantā noteiktajām organizācijām.
10. Sportistam vai sporta darbiniekam, birojam un Sporta likuma 11.6 pantā noteiktās organizācijas, kā arī Starptautiskā Olimpiskā komiteja, Starptautiskā Paralimpiskā komiteja, ja lēmums varētu ietekmēt Olimpiskās vai Paraolimpiskās spēles, tostarp tādu lēmumu gadījumos, kas ietekmē tiesības piedalīties Olimpiskajās vai Paraolimpiskajās spēlēs ir tiesības piecu darbdienu laikā no informācijas par interešu konfliktu iegūšanas par to informēt Pārsūdzības komisiju.
11. Ja sportists, sporta darbinieks, birojs, Sporta likuma 11.6 pantā noteiktās organizācijas, kā arī Starptautiskā Olimpiskā komiteja, Starptautiskā Paralimpiskā komiteja, ja lēmums varētu ietekmēt Olimpiskās vai Paraolimpiskās spēles, tostarp tādu lēmumu gadījumos, kas ietekmē tiesības piedalīties Olimpiskajās vai Paraolimpiskajās spēlēs iesniedz iesniegumu par interešu konfliktu pirms Pārsūdzības komisijas sēdes to izskata un pieņem lēmumu Pārsūdzības komisijas priekšsēdētājs piecu darbdienu laikā no iesnieguma saņemšanas un paziņo pieņemto lēmumu sportistam vai sporta darbiniekam un birojam. Gadījumā ja interešu konflikts ir saistīts ar Pārsūdzības komisijas priekšsēdētāju, iesniegumu izskata un lēmumu pieņem Pārsūdzības komisijas priekšsēdētāja vietnieks. Ja interešu konflikts tiek saskatīts, Pārsūdzības komisijas loceklis nepiedalās lietas izskatīšanā un tiek noteikts jauns komisijas loceklis, kurš piedalīsies lietas izskatīšanā. Ja interešu konflikts saskatīts netiek, lietas izskatīšana tiek turpināta iepriekš noteiktajā Pārsūdzības komisijas locekļu sastāvā.
12. Ja sportists, sporta darbinieks, birojs, Sporta likuma 11.6 pantā noteiktās organizācijas, kā arī Starptautiskā Olimpiskā komiteja, Starptautiskā Paralimpiskā komiteja, ja lēmums varētu ietekmēt Olimpiskās vai Paraolimpiskās spēles, tostarp tādu lēmumu gadījumos, kas ietekmē tiesības piedalīties Olimpiskajās vai Paraolimpiskajās spēlēs par interešu konfliktu norāda Pārsūdzības komisijas sēdes laikā, Pārsūdzības komisijas sēdes vadītājs pieņem lēmumu par interešu konflikta pastāvēšanu. Ja interešu konflikts tiek konstatēts lietas izskatīšana tiek atlikta un 10 darbdienu laikā no attiecīgās Pārsūdzības komisijas sēdes tiek noteikts jauns Pārsūdzības komisijas loceklis, kas piedalīsies lietas izskatīšanā, paziņojot to sportistam vai sporta darbiniekam, birojam, Sporta likuma 11.6 pantā noteiktajām organizācijām, kā arī Starptautiskajai Olimpiskajai komitejai, Starptautiskajai Paralimpiskajai komitejai, ja lēmums varētu ietekmēt Olimpiskās vai Paraolimpiskās spēles, tostarp tādu lēmumu gadījumos, kas ietekmē tiesības piedalīties Olimpiskajās vai Paraolimpiskajās spēlēs, kā arī nosakot jaunu Pārsūdzības komisijas sēdes norises datumu vietu un laiku. Ja interešu konflikts saskatīts netiek, lietas izskatīšana tiek turpināta iepriekš noteiktajā Pārsūdzības komisijas locekļu sastāvā.
13. Sportistam, sporta darbiniekam vai birojam ir tiesības uz publisku lietas izskatīšanu, to norādot iesniegumā, kas iesniegts Pārsūdzības komisijai atbilstoši šo noteikumu 82.punktā noteiktajā kārtībā, kā arī sportistam, sporta darbiniekam vai birojam sniedzot atbildi šo noteikumu 84. punktā noteiktajā kārtībā. Birojam ir tiesības pieprasīt publisku lietas izskatīšanu ar sportista vai sporta darbinieka rakstisku piekrišanu. Sportistam vai sporta darbiniekam ir tiesības atteikties no publiskas lietas izskatīšanas arī lietas izskatīšanas laikā.
14. Pārsūdzības komisija trīs darbdienu laikā pēc iesnieguma saņemšanas izvērtē pieprasījumu un noraida izskatīt lietu publiski, pamatojoties uz morāles, sabiedriskās kārtības, valsts drošības, nepilngadīgu personu vai pušu privātās dzīves aizsardzību, ja publicitāte ietekmētu taisnīgu lietas izskatīšanu.
15. Attiecīgajai sporta organizācijai, valsts nacionālajai antidopinga organizācijai, Starptautiskajai Olimpiskajai komitejai, Starptautiskajai Paralimpiskajai komitejai, ja lēmums varētu ietekmēt olimpiskās vai paraolimpiskās spēles, tostarp tādu lēmumu gadījumos, kas ietekmē tiesības piedalīties Olimpiskajās vai Paraolimpiskajās spēlēs, kā arī Pasaules Antidopinga aģentūrai ir tiesības piedalīties Pārsūdzības komisijas sēdē novērotāju statusā.
16. Pārsūdzības komisija lēmumu pieņem 15 darbdienu laikā pēc sēdes, atbilstoši Kodeksa 13.panta 2.punkta 2.apakšpunktam un 14.pantam.
17. Pārsūdzības komisija trīs darbdienu laikā pēc Pārsūdzības komisijas lēmuma pieņemšanas dienas nosūta paziņojumu ar pieņemto lēmumu vienlaicīgi sportistam vai sporta darbiniekam, nacionālajām sporta organizācijām un birojam. Birojs paziņojumu par pieņemto lēmumu trīs darbdienu laikā no lēmuma saņemšanas dienas nosūta Sporta likuma 11.6 pantā noteiktajām organizācijām, kā arī Starptautiskajai Olimpiskajai komitejai, Starptautiskajai Paralimpiskajai komitejai, ja lēmums varētu ietekmēt olimpiskās vai paraolimpiskās spēles, tostarp tādu lēmumu gadījumos, kas ietekmē tiesības piedalīties Olimpiskajās vai Paraolimpiskajās spēlēs un ievieto informāciju ADAMS.
18. Sportistam vai sporta darbiniekam ir tiesības vērsties birojā ar iesniegumu pārskatīt noteiktās soda sankcijas, atbilstoši kodeksa 27.panta 3.punktam vai 27.panta 6.punktam. Šajā punktā minēto iesniegumu izskata atbilstoši šo noteikumu III. un VI. nodaļā minētajā kārtībā.
19. Ja sportistam vai sporta darbiniekam, kuram ir piešķirts sods par antidopinga noteikumu pārkāpumu pirms 2021.gada Kodeksa spēkā stāšanās un sportists vai sporta darbinieks izdara vēl vienu antidopinga noteikumu pārkāpumu pēc 2021.gada kodeksa spēkā stāšanās, noteiktais sods tiek aprēķināts atbilstoši kodeksa 27.panta 4.punktam.

**VII. Noslēguma jautājums**

1. Atzīt par spēku zaudējušiem Ministru kabineta 2019.gada 24.septembra noteikumus Nr.448 “Nacionālie antidopinga noteikumi” (Latvijas Vēstnesis, 2019, 196. nr .).

Ministru prezidents A. K. Kariņš

Veselības ministrs D. Pavļuts

Iesniedzējs: veselības ministrs D. Pavļuts

Vīza: Valsts sekretāre I. Dreika